Аполитолог Аҳәынҭдума аиҳабы иааразы: Аԥсны иарҭо ахылаԥшра ишацҵахо шьақәнарӷәӷәоит
19:30 02.12.2022 (ирҿыцуп: 19:31 02.12.2022)
Урыстәыла Аҳәынҭқарратә Дума аиҳабы Виачеслав Володин аофицалла Аԥсны даҭааит ԥхынҷкәын акы азы. Иара Аԥсныҟа иаара аҳәаақәа ирҭагӡаны Аԥсны Жәлар Реизареи Урыстәыла Аҳәынҭқарратә Думеи рыбжьара аусеицуразы аиқәшаҳаҭра рнапы аҵариҩит Аҳәынҭдума аиҳабы Виачеслав Володини Апарламент аиҳабы Лаша Ашәбеи. Иара убас, Урыстәыла Аҳәынҭдума аиҳабы диԥылеит Аԥсны ахада Аслан Бжьаниа. Ас еиԥш зыҩаӡара ҳараку иаара ахҳәаа азиуит арадио Sputnik аефир аҟны аполитолог Беслан Ҳагба.
Урыстәыла Аҳәынҭқарратә Дума аиҳабы Аԥсны иаҭаара иҳараку аполитикатә хҭысуп, ҳтәыла лассы-ласс иаҭаалаӡом иара иҩаӡара змоу ауаа, уи ҩаԥхьа ишьақәнарӷәӷәоит Урыстәыла Аԥсны ианаҭо ахылаԥшра ишацнаҵо, убасгьы асимволтә ҵакы амоуп ҳәа ииԥхьаӡоит аполитолог. Иара игәаанагарала Аԥсни Урыстәылеи иаҳа иаартны еицәажәалароуп ауҳәансҳәанқәа маҷхарц.
Аицәажәара инарҭбааны ишәаҳар шәылшоит аудиофаил аҟны.